laion/Wikipedia-Exotic huggingface dataset:
ג'וליוס קרוג

ג'וליוס אלברט קרוג (באנגלית: Julius Albert Krug;‏ 23 בנובמבר 1907 – 26 במרץ 1970) היה פוליטיקאי אמריקאי, שכיהן כמזכיר הפנים של ארצות הברית בממשלו של הנשיא הארי טרומן בשנים 1946–1949. ג'וליוס קרוג נולד במדיסון, ויסקונסין כבנם של ג'וליוס ג'. קרוג ושל אמה מ. קורפמאכר. ב-1929 הוא סיים את לימודיו באוניברסיטת ויסקונסין–מדיסון. עבודותיו הבולטות הראשונות היו ברשות עמק טנסי, שם הוא החל לעבוד ב-1938 כמהנדס תחנות כוח, וב-1940 כמנהל מערך תחנות הכוח. ב-1941 קודם קרוג לתפקיד מנהל החשמל של משרד ניהול הייצור. לאחר כניסתה של ארצות הברית למלחמת העולם השנייה הפך משרד זה למועצת הייצור המלחמתית. ב-1943 קודם קרוג לתפקיד מנהל משרד התשתיות המלחמתיות. באפריל 1944 הוא התגייס לצי ארצות הברית. באוגוסט אותה שנה הוא נבחר מחדש כיושב ראש מועצת הייצור המלחמתית, תפקיד בו הוא שימש עד פירוק המועצה בנובמבר 1945. ב-26 בפברואר 1946 מינה הנשיא הארי טרומן את קרוג כמזכיר הפנים של ארצות הברית, וב-18 במרץ הוא החל לכהן בתפקיד. כמזכיר הפנים התנגד קרוג למאמציהן של חברות עץ להשיג זכויות כריתה ביערות הענק של מדינת וושינגטון, והתנגד לבניית סכרים מיותרים. כמי שבתחום אחריותו היו מכרות הפחם בארצות הברית, הוא ניהל משא ומתן כושל בין ג'ון ל. לואיס, נשיא איגוד עובדי המכרות, ובין בעלי המכרות לסיום השביתה הארצית בענף. ב-1948 חתם קרוג על חוזה על פיו השבט האינדיאני שחי בשמורת האינדיאנים פורט ברתולד בדקוטה הצפונית אולץ למכור 155,000 אקר (627 קמ"ר) של אדמותיו לצורך בניית מאגר המים של סכר גריסון בניו טאון, דקוטה הצפונית. מימי המאגר הציפו רבע משטח השמורה, החריבו את המרכז של השבט, את בית החולים ו-154,000 אקרים של אדמה פורייה. ג'ורג' ג'ילט, מנהיג שבטי האינדיאנים באזור הגיב על כך ב-1948, ”נחתום על ההסכם בלב כבד. בכמה שירבוטי עט אנו נמכור את החלק הטוב ביותר של השמורה שלנו. כרגע נראה שהעתיד לא מאיר לנו פנים”. באוגוסט 1949 ישב קרוג בראש וועדה של 19 חברים שהשתתפו בוועידה מדעית של האומות המאוחדות לשימור ולניצול של משאבים, שהתקיימה בלייק סקסס. בין שאר החברים בוועדה היו הרברט הובר, תומאס ווטסון, אדוארד בבקוק ורנדולף גרין פק. קרוג התפטר מתפקידו כמזכיר הפנים ב-1 בדצמבר 1949, ועבר למגזר התעשייתי הפרטי כיועץ לענייני תשתיות בוושינגטון. ג'וליוס קרוג נפטר ב-26 במרץ 1970 בנוקסוויל, טנסי, בגיל 62. הוא נטמן בבית הקברות הלאומי ארלינגטון. הותיר אחריו את רעייתו מרגרט קתרין דין, בן ובת. מדיה וקבצים בנושא ג'וליוס קרוג בוויקישיתוף ג'וליוס קרוג באתר מחלקת הפנים של ארצות הברית (באנגלית) ג'וליוס קרוג, באתר "Find a Grave" (באנגלית) "Julius Krug, HST's Interior Boss, Dies". The Tennessean. March 28, 1970. p. 5. "1953: Dam floods hospital, one-quarter of reservation - Timeline - Native Voices". www.nlm.nih.gov. U.S. National Library of Medicine.
סנט סלוני

סנט סלוני (בספרדית: Sant Celoni) היא עיירה בת כ-18 אלף תושבים בקטלוניה שבספרד. העיירה נמצאת בעמק נהר טורדרה, כאשר רוב העיר נמצא בגדה השמאלית. העיירה הוקמה בסביבת המאה ה-11 לאחר הקמת כנסייה במקום. בעיירה ממוקמים מפעלי תעשייה כבדה ותעשיית מזון שמעבדת תוצרת חקלאית של הסביבה. בשנת 1988 יליד המקום סנטי סנטמריה פתח מסעדה שבהמשך קיבלה שלוש כוכבי מישלן והייתה למסעדה הראשונה בקטלוניה שזכתה למעמד זה. העיירה מחוברת לכביש מהיר A7 ומסילת רכבת מקשרת אותה לברצלונה וז'ירונה. מדיה וקבצים בנושא סנט סלוני בוויקישיתוף אתר האינטרנט הרשמי של סנט סלוני ערך זה הוא קצרמר בנושא ספרד ובנושא יישובים. אתם מוזמנים לתרום לוויקיפדיה ולהרחיב אותו.
דייוויד קרוס (מוזיקאי)

דייוויד קרוס (באנגלית: David Cross; נולד ב-23 באפריל 1949) הוא כנר וקלידן אנגלי שידוע בעיקר בעקבות חברותו בלהקת הרוק המתקדם קינג קרימזון בין השנים 1972-1974. הוא מופיע באלבומיהם "Larks' Tongues in Aspic" משנת 1973 ו-"Starless and Bible Black" משנת 1974, וברצועה "Providence" מהאלבום "Red" משנת 1974, שהוקלטה בהופעה חיה. קרוס הופיע גם במספר הקלטות מהשנים 1972-1974 שהופצו באלבומי ההופעה החיה USA (משנת 1975) ו-The Night Watch (משנת 1997). הוא גם בעל קריירה מוזיקלית עצמאית, במסגרתה הוציא מספר אלבומי סולו ואלבומים עם להקת ליווי ("The David Cross Band"). Larks' Tongues in Aspic (1973) Starless and Bible Black (1974) Red (1974) (הרצועה "Providence" בלבד) USA (1975) The Great Deceiver (1992) The Night Watch (1997) Starless Starlight (2015) Memos from Purgatory (1989) The Big Picture (1992) (David Cross Band) Testing to Destruction (1994) (David Cross Band) Exiles (1997) (David Cross Band ואורחים) Closer Than Skin (2005) (David Cross Band) Alive in the Underworld (2008) (David Cross Band) Sign of the Crow (2016) (David Cross Band) Crossing the tracks (2018) מדיה וקבצים בנושא דייוויד קרוס בוויקישיתוף אתר האינטרנט הרשמי של דייוויד קרוס (באנגלית) דייוויד קרוס, ברשת החברתית פייסבוק דייוויד קרוס, ברשת החברתית אקס (טוויטר) דייוויד קרוס, במסד הנתונים הקולנועיים IMDb (באנגלית) דייוויד קרוס, באתר ספוטיפיי דייוויד קרוס, באתר סאונדקלאוד (באנגלית) דייוויד קרוס, באתר AllMusic (באנגלית) דייוויד קרוס, באתר MusicBrainz (באנגלית) דייוויד קרוס, באתר Discogs (באנגלית) דייוויד קרוס, באתר בנדקמפ דייוויד קרוס, באתר AllMusic ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
זרים כשאנו נפגשים

זרים כשאנו נפגשים (באנגלית: Strangers When We Meet) הוא סרט דרמה רומנטית אמריקאי משנת 1960 בהפקתו ובבימויו של ריצ'רד קווין, עם קירק דאגלס, קים נובק, וולטר מתאו וארני קובקס בתפקידים הראשיים. התסריט נכתב על ידי איבן הנטר (אנ') והוא מבוסס על רומן שלו באותו שם משנת 1958. העלילה היא על גבר ואישה בפרבר בורגני מטופח, שמאבדים עניין בנישואיהם ומתחילים ברומן אהבה אבל לבסוף מוותרים כדי לא להרוס את משפחותיהם. לארי קו (קירק דאגלס) הוא ארכיטקט מצליח בלוס אנג'לס, נשוי לאיב (ברברה ראש) עם שני בנים. הסופר המצליח רוג'ר אלטר (ארני קובקס) מזמין אותו לבנות את בית חלומותיו לפי עבודותיו הקודמות אבל לארי רוצה לבטא את עצמו באופן עצמאי. מרגרט "מאגי" גולט (קים נובק) היא אישה נאה, נשואה לקן (ג'ון בריאנט) ולהם ילד אחד. יום אחד מביא לארי את בנו לאוטובוס להסעת תלמידים ופוגש במאגי. הוא נדהם מיופייה ומזמין אותה לראות את הווילה שהוא בונה לרוג'ר. היא מהסס אבל לבסוף מסכימה ומתחיל ביניהם רומן אהבה סוער וחשאי. מאגי היא אישה משועממת, בעלה קן מעוניין רק בעבודתו ולא מראה לה גילויי אהבה ורצון לסקס. לארי מסעיר אותה והיא נמשכת אליו והוא מעדיף אותה על אשתו שהיא עקרת בית ואישה טובה אבל לא יותר מזה לדעתו. איב מארגנת בביתם מסיבה ומזמינה גם את מאגי ובעלה. הם מתנהגים בקרירות בעת פגישתם (מכאן שם הסרט) אבל לא יכולים להתאפק ופורשים לחדר צדדי ומתחבקים. לארי כותב לה בפתק "אני אוהב אותך" ומשליך אותו לפח. השכן החשדן פליקס אנדרס (וולטר מתאו) עוקב אחריהם ומוצא את הפתק. הוא מודיע ללארי שהוא יודע על יחסיו עם מאגי. לארי מקבל הצעה קוסמת לתכנן עיר בהוואי שמצריכה העברת המשפחה לשם לחמש שנים. הוא מהסס ולא מגלה זאת לאשתו. לאחר זמן היא מגלה זאת ומטיחה האשמה לפניו מדוע לא שיתף אותה בזה. פליקס מנצל את העובדה שאיב כעת היא נבגדת ו"טרף קל". הוא מגיעה לדירתה ומנסה לתקוף אותה מינית לאחר שהוא רומז על הרומן החשאי של לארי. היא הודפת אותו ולארי שמגיע, חובט בו. איב מתפרצת על לארי ודורשת להתגרש ממנו אבל לאחר זמן קצר היא מתחרטת מתחילה לבכות ומבקשת ממנו לדעת מה לא היה טוב אצלה. ליבו של לארי נקרע. לבסוף פוגש לארי את מאגי בווילה הכמעט גמורה ומודיע לה כי לצערו הוא קיבל את העבודה בהוואי והם נפרדים בצער. מדיה וקבצים בנושא זרים כשאנו נפגשים בוויקישיתוף "זרים כשאנו נפגשים", במסד הנתונים הקולנועיים IMDb (באנגלית) "זרים כשאנו נפגשים", באתר נטפליקס "זרים כשאנו נפגשים", באתר AllMovie (באנגלית) "זרים כשאנו נפגשים", באתר Rotten Tomatoes (באנגלית) "זרים כשאנו נפגשים", במסד הנתונים הקולנועיים KinoPoisk (ברוסית) קדימון לזרים כשאנו נפגשים, באתר יוטיוב זרים כשאנו נפגשים, באתר TCM נעימת הנושא של זרים כשאנו נפגשים, באתר יוטיוב
פר סחורס

פר סחורס (בהולנדית: Perr Schuurs; נולד ב-26 בנובמבר 1999 בנוישטאדט שבהולנד) הוא כדורגלן הולנדי המשחק בעמדת הבלם בקבוצת טורינו. סחורס גדל במחלקת הנוער של פורטונה סיטארד. בעונה וחצי הראשונות שלו בקבוצה הבוגרת של המועדון ערך סחורס 41 הופעות ליגה בליגת המשנה ההולנדית, בהן הבקיע שבעה שערים. בעונת 2017/2018, כשהוא בן 17, מונה לקפטן הקבוצה. בחודש ינואר 2018 חתם סחורס באייאקס מליגת העל ההולנדית, והושאל בחזרה לפורטונה סיטארד עד לתום עונת 2017/2018. במשך תקופת ההשאלה הוא ערך 16 הופעות ליגה נוספות במדי פורטונה סיטארד, והבקיע שלושה שערים. לקראת עונת 2018/2019 חזר סחורס לאייאקס, ובעונתו הראשונה במועדון שיחק בעיקר בקבוצת המילואים של המועדון. ב-26 בספטמבר 2018 ערך את הופעת הבכורה שלו בקבוצה הראשונה של המועדון, בניצחון 0–7 על HVV טה ורבה במסגרת הסיבוב הראשון של הגביע ההולנדי. ב-7 באוקטובר ערך את הופעת הבכורה שלו בליגת העל ההולנדית, בניצחון 0–5 על א.ז. אלקמאר במסגרת המחזור השמיני בליגה. זו הייתה הופעתו היחידה בליגת העל ההולנדית בעונה זו, בה זכתה אייאקס באליפות הולנד ובגביע ההולנדי. ב-27 ביולי 2019 שיחק סחורס 90 דקות בניצחון 0–2 על פ.ס.וו. איינדהובן במסגרת מגן יוהאן קרויף. ב-14 בספטמבר הוא הבקיע את שער הבכורה שלו בליגת העל ההולנדית, בניצחון 1–4 על הירנפיין במסגרת המחזור השישי לעונת 2019/2020. ב-5 בנובמבר ערך את הופעת הבכורה שלו בליגת האלופות, בתיקו 4-4 נגד צ'לסי במסגרת שלב הבתים של המפעל לעונת 2019/2020. בסך הכל ערך סחורס בעונה זו עשר הופעות ליגה והבקיע שער אחד, והוסיף שתי הופעות בליגת האלופות והופעה אחת בגביע ההולנדי. בעונת 2020/2021, בה זכתה אייאקס פעם נוספת באליפות הולנד, זכה סחורס לדקות משחק משמעותיות יותר, וערך 27 הופעות ליגה, בהן הבקיע שער אחד. בגביע ההולנדי, בו זכתה גם כן קבוצתו, הוא ערך ארבע הופעות, כולל הופעה בניצחון 1–2 על ויטסה ארנהם בגמר. בליגת האלופות, בה הודחה אייאקס כבר בשלב הבתים, שיחק סחורס בכל ששת משחקי שלב הבתים. ב-18 באוגוסט 2022 חתם בטורינו. סחורס זומן לראשונה לסגל נבחרת הולנד לקראת משחקי ליגת האומות 2020/2021 נגד נבחרות פולין ואיטליה בחודש ספטמבר 2020, אך לא שיחק במשחקים אלו. הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך חמש הופעות בטורניר, בהן הבקיע שני שערים. אייאקס אליפות הולנד (3): 2018/2019, 2020/2021, 2021/2022 הגביע ההולנדי (2): 2018/2019, 2020/2021 מגן יוהאן קרויף (1): 2019 פר סחורס, ברשת החברתית אינסטגרם פר סחורס, באתר Transfermarkt פר סחורס, באתר Soccerway פר סחורס, באתר WorldFootball.net פר סחורס, באתר FootballDatabase.eu L1SPRT: Perr Schuurs is 17 jaar en nu al aanvoerder van een profteam באתר L1 (בהולנדית) Perr Schuurs van Fortuna Sittard naar Ajax באתר NH Nieuws, ‏ 7 בדצמבר 2017 (בהולנדית) ORANJESELECTIE VOOR DUELS MET POLEN EN ITALIË BESTAAT UIT 23 SPELERS באתר הרשמי של התאחדות הכדורגל ההולנדית המלכותית, 28 באוגוסט 2020 (בהולנדית)
קאיקי

קאיקי דה סילבה צ'גאס (בפורטוגזית: Kayky da Silva Chagas; נולד ב-11 ביוני 2003 בריו דה ז'ניירו שבברזיל) הוא כדורגלן ברזילאי המשחק בעמדת קשר הכנף בקבוצת פאסוס די פריירה. קאיקי נולד בריו דה ז'ניירו שבברזיל, ותחילה החל לשחק במועדון מקומי בשם מנגיירה, עד שעבר למחלקת הנוער של פלומיננסה. בשנת 2021 קודם קאיקי לסגל הקבוצה הבוגרת של המועדון. תחילה הוא שיחק עם הקבוצה באליפות ריו דה ז'ניירו, בה ערך 13 הופעות והבקיע שלושה שערים. ב-23 באפריל 2021 הוא ערך את הופעת הבכורה שלו בגביע ליברטדורס, בתיקו 1-1 נגד ריבר פלייט במסגרת שלב הבתים לעונת 2021. ב-7 במאי הוא הבקיע את שער הבכורה שלו במפעל, בתיקו 1-1 נגד ג'וניור ברנקייה בשלב הבתים, והפך למבקיע הצעיר ביותר בתולדות המפעל. ב-30 במאי ערך את הופעת הבכורה שלו בליגת העל הברזילאית, בתיקו 0-0 נגד סאו פאולו במסגרת המחזור הראשון לעונת 2021. ב-23 באפריל 2021 חתם קאיקי על חוזה במנצ'סטר סיטי מהפרמייר ליג, שיחל בחודש ינואר 2022. מדיה וקבצים בנושא קאיקי בוויקישיתוף קאיקי, באתר Transfermarkt קאיקי, באתר Soccerway קאיקי, באתר BDFutbol קאיקי, באתר WorldFootball.net קאיקי, באתר FootballDatabase.eu קאיקי, באתר ESPN Kayky: the Brazilian football prodigy on his way to Manchester City באתר הגרדיאן, 13 במאי 2021 (באנגלית) הפרסום בחשבון הטוויטר הרשמי של מנצ'סטר סיטי, 23 באפריל 2021 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאיקי".
סוון בוטמן

סוון בוטמן (בהולנדית: Sven Botman; נולד ב-12 בינואר 2000 בבאדהופדורפ שבהולנד) הוא כדורגלן הולנדי, המשחק בעמדת הבלם בניוקאסל יונייטד. בוטמן גדל במחלקת הנוער של אייאקס, אליה הגיע בשנת 2009. בעונת 2018/2019 שיחק באייאקס II, קבוצת המילואים של המועדון, ששיחקה בליגת המשנה ההולנדית, וערך בה 28 הופעות ליגה, בהן הבקיע שני שערים. לקראת עונת 2019/2020 הושאל בוטמן להירנפיין מליגת העל ההולנדית. ב-4 באוגוסט 2019 הוא ערך את הופעת הבכורה שלו במועדון, בניצחון 0–4 על הראקלס אלמלו במסגרת המחזור הראשון בליגה. ב-19 באוקטובר הוא הבקיע את שער הבכורה שלו במועדון, בניצחון 2–4 על א.ז. אלקמאר במסגרת המחזור העשירי בליגה. בסך הכל ערך בוטמן 26 הופעות ליגה והבקיע שני שערים בעונה זו, בה סיימה הירנפיין במקום העשירי בליגה. ב-31 ביולי 2020 חתם בוטמן על חוזה לחמש עונות בליל מליגת העל הצרפתית. ב-22 באוגוסט הוא ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2020/2021. הוא היה שחקן הרכב קבוע בעונה זו, בה זכתה ליל באליפות צרפת, וערך 37 הופעות ליגה ב-38 משחקים, כולן בהרכב הפותח. ב-1 באוגוסט 2021 שיחק בוטמן 90 דקות בניצחון 0–1 על פריז סן-ז'רמן במסגרת גביע האלופות הצרפתי לשנת 2021. ב-14 בספטמבר הוא ערך את הופעת הבכורה שלו בליגת האלופות, בתיקו 0-0 נגד וולפסבורג במסגרת המחזור הראשון של שלב הבתים לעונת 2021/2022. ב-28 ביוני 2022 חתם בניוקאסל יונייטד מהפרמייר ליג לחמש שנים, ששילמה עבורו 37 מיליון אירו. ב-6 באוגוסט הוא ערך הופעת בכורה בקבוצה, בניצחון 0–2 על נוטינגהאם פורסט. בוטמן זומן לראשונה לסגל נבחרת הולנד לקראת משחקי ליגת האומות 2020/2021 נגד נבחרות פולין ובוסניה והרצגובינה בחודש נובמבר 2020, אך לא שיחק במשחקים אלו. הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר, בהן הבקיע שער אחד. ליל אליפות צרפת (1): 2020/2021 גביע האלופות הצרפתי (1): 2021 מדיה וקבצים בנושא סוון בוטמן בוויקישיתוף סוון בוטמן, באתר Transfermarkt סוון בוטמן, באתר Soccerway סוון בוטמן, באתר BDFutbol סוון בוטמן, באתר WorldFootball.net סוון בוטמן, באתר FootballDatabase.eu סוון בוטמן, באתר ESPN L’INTERNATIONAL U20 NÉERLANDAIS, SVEN BOTMAN EST LILLOIS באתר הרשמי של ליל, 31 ביולי 2020 (בצרפתית) העברות בעולם: ראפיניה בדרך לצ'לסי, בוטמן חתם בניוקאסל, באתר וואלה, 28 ביוני 2022 Netherlands 3-1 Bosnia & Herzegovina באתר BBC, ‏ 15 בנובמבר 2020 (באנגלית)
טיאגו אלמדה

טיאגו אסקיאל אלמדה (בספרדית: Thiago Ezequiel Almada; נולד ב-26 באפריל 2001 בסיודאדלה שבארגנטינה) הוא כדורגלן ארגנטינאי המשחק בעמדת הקשר ההתקפי בקבוצת בוטפוגו מה-ליגה ברזילאית ובנבחרת ארגנטינה. ב-2022 אלמדה זכה בגביע העולם במדי "לה אלביסלסטה". אלמדה גדל במחלקת הנוער של ולס סארספילד מליגת העל הארגנטינאית. ב-11 באוגוסט 2018 הוא ערך את הופעת הבכורה שלו בקבוצה הבוגרת של המועדון, בניצחון 2-0 על ניואל'ס אולד בויס במסגרת המחזור הראשון בליגה לעונת 2018/2019. ב-5 בנובמבר הוא הבקיע את שערי הבכורה שלו במועדון, צמד שערים בהפסד 3-2 לדפנסה וחוסטיסיה במסגרת המחזור ה-11 בליגה. בשלוש העונות הראשונות שלו בקבוצה הבוגרת של המועדון ערך אלמדה 47 הופעות ליגה, בהן הבקיע עשרה שערים. ב-21 באפריל 2021 הוא ערך את הופעת הבכורה שלו בגביע ליברטדורס, בהפסד 3-2 לפלמנגו במסגרת שלב הבתים לעונת 2021. ב-14 במאי הוא הבקיע את שער הבכורה שלו במפעל, בניצחון 3-1 על ליגה דפורטיבה אוניברסיטריה דה קיטו, גם כן במסגרת שלב הבתים של המפעל. בשנת 2022 הוא עבר לאטלנטה יונייטד. אלמדה היה חלק מסגל נבחרת ארגנטינה לטורניר הכדורגל באולימפיאדת טוקיו 2020 בשנת 2021, וערך שתי הופעות בטורניר. ב-23 בספטמבר 2022 ערך אלמדה את הופעת הבכורה שלו בנבחרת ארגנטינה, בניצחון 3-0 על נבחרת הונדורס במשחק ידידות. נכלל בסגל נבחרת ארגנטינה לטורניר מונדיאל 2022 לאחר פציעתו של חואקין קוריאה. ב-2022 זכה בגביע העולם לכדורגל עם נבחרת ארגנטינה. נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024). נבחרת ארגנטינה גביע העולם: 2022 מדיה וקבצים בנושא טיאגו אלמדה בוויקישיתוף טיאגו אלמדה, באתר Transfermarkt טיאגו אלמדה, באתר Soccerway טיאגו אלמדה, באתר WorldFootball.net טיאגו אלמדה, באתר National Football Teams טיאגו אלמדה, באתר FootballDatabase.eu טיאגו אלמדה, באתר ESPN El futbolista Thiago Almada se suma a la convocatoria mundialista de Qatar 2022 בחשבון הטוויטר הרשמי של נבחרת ארגנטינה, 17 בנובמבר 2022 (בספרדית) #JuegosOlímpicos Estos son los jugadores convocados por el entrenador Javier Mascherano para competir en París 2024 בחשבון הטוויטר הרשמי של נבחרת ארגנטינה בכדורגל, 2 ביולי 2024 (בספרדית)
קנדימן

האם התכוונתם ל... קנדימן (סרט, 1992) קנדימן (סרט, 2021) ראו גם Candyman
אירמה זיידלר

אירמה זיידלר (בהונגרית: Seidler Irma; אוז'הורוד, 12 באפריל 1882 – בודפשט, 18 במאי 1911) הייתה ציירת, גרפיקאית יהודייה-הונגרייה אהבת נעוריו של ג'רג'י לוקאץ', אחותו של ארנה זיידלר. אירמה זיידלר נולדה במשפחה יהודית כבתם של ליפוט זיידלר ושל וילמה פולאצ'ק היא הייתה סטודנטית במכללה לאמנות שימושית בווינה, אחר כך בבירת הונגריה, כמו גם במינכן ובפירנצה. בשנת 1902 ובשנה שלאחר מכן למדה במושבת האמנים של באיה מארה, בבאיה מארה המורה שלה היה, בעלה מאוחר יותר, קארוי רטי. בשנת 1908 לקחה חלק בעבודת הציירים שפעלו כבר מחוץ למושבת האמנים. בנוסף לדיוקנאות ציירה גם נופים ותמונות מהחיים. בגיל 29 שמה קץ לחייה. "דיווחנו אתמול, כי בלילה אישה צעירה לא ידועה השליכה את עצמה מגשר מרגיט לגלי הדנובה ולא ניתן היה לחלץ אותה: היא צללה ושקעה. המשטרה מצאה על הגשר במקום קפיצתה כמה מחפציה של הצעירה האובדנית, מעיל, מטרייה ותיק יד המכילים מכתב ושאר זוטות." "כל אלה נלקחו למטה הראשי של משטרת הבירה. הם חקרו כל הלילה מי האישה האובדנית, רק הבוקר יכלו לקבוע שהיא אשתו של הצייר קארוי רטי, נולדה כאירמה זיידלר, שהייתה ציירת גם היא בעלת כישרון רציני מאוד. (...) היא הייתה אישה יפה ומעניינת למראה, כמו גם אישה שנונה וטמפרמנטית מאוד והייתה אהובה מאוד בכל מקום. בתקופה האחרונה התקדמה במיוחד באמנותה, והתכוונה להציג כמה מציוריה, שהיו כבר יצירות מתקדמות, בתערוכת השמונה." ... "לאחר ארוחת ארבע, היא ביקרה את חברתה היקרה בשדרת ורושליגט, אשתו של מזכיר שר. שתי הנשים הלכו יחד לתערוכת השמונה, בסלון הלאומי, שם הקשיבו גם לקונצרט (שנתנו בלה ברטוק וחבריו). באולם התכנסה יחד חבורה נהדרת. סופרים, ציירים, מוזיקאים, כולם חסידי הקו המודרני. אחרי הקונצרט, גברת רטי נפרדה מהחבורה והתחילה לחזור הביתה מלווה בכמה ממכריה. הסופר בלה באלאז' והצייר דז'ה אורבן ליוו אותה זמן מה, אך גם הם נפרדו ממנה על גדות הדנובה." אירמה זיידלר. אינדקס ביוגרפי הונגרי. המוזיאון הספרותי פטפי. אירמה זיידלר. קיזלבאך. אגנש הלר: אירמה זיידלר וג'רג' לוקאץ' (באנגלית) לקסיקון אמנותי. עורכת אדית לייטה 1965–1968, Akadémiai Kiadó דנש מולנאר: יצירות אמנות טרנסילבניות. מאגר של אמנים, אומנים, אדריכלים, היסטוריונים, צלמים ואספני אמנות, 2002, הוצאה לאור קורווינה אנדראש נאג': לוקאץ' החביב. ג'רג' לוקאץ' ואירמה זיידלר. בודפשט, 1984, 281 עמ'. ISBN 9631402126 דיווח על מותה אירמה זיידלר גלריית האמנות קיזלבך מדיה וקבצים בנושא אירמה זיידלר בוויקישיתוף Lukács György levelezése (1902–1917). Szerk. Fekete Éva és Karádi Éva. [Budapest], [1981], Magvető Kiadó. 709. p. "Házasságkötés (511/1533.)". Bp. VI. ker. állami házassági akv. HU BFL - VII.18.d - 1919 - 13/3539 Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest, 1981, Akadémiai. 484. p.
חריסטוס צוליס

חריסטוס צוליס (ביוונית: Χρήστος Τζόλης; נולד ב-30 בינואר 2002 בסלוניקי שביוון) הוא כדורגלן יווני המשחק בעמדת קשר הכנף בקבוצת קלאב ברוז' ובנבחרת יוון. צוליס הגיע אל מחלקת הנוער של פאוק סלוניקי בשנת 2018, לאחר שעבר במחלקות נוער של מספר מועדונים, ולאחר ששיחק במחלקת הנוער של פאוק סלוניקי בין השנים 2010–2016. ב-7 ביוני 2020 הוא ערך את הופעת הבכורה שלו בקבוצה הבוגרת של המועדון, בהפסד 1-0 לאולימפיאקוס במסגרת ליגת העל היוונית לעונת 2019/2020. ב-20 ביוני הוא הבקיע את שער הבכורה שלו במועדון, בניצחון 3-1 על OFI כרתים, גם כן במסגרת הליגה. צוליס שיחק במועדון במשך שתי עונות, בהן ערך 42 הופעות ליגה והבקיע שישה שערים. הוא זכה עם המועדון בגביע היווני בעונת 2020/2021, כשהוא עורך ארבע הופעות ומבקיע חמישה שערים. ב-12 באוגוסט 2021 חתם צוליס על חוזה לחמש עונות בנוריץ' סיטי מהפרמייר ליג. ב-24 באוגוסט הוא ערך את הופעת הבכורה שלו במועדון, בניצחון 6-0 על בורנמות' במסגרת הסיבוב השני של גביע הפוטבול ליג. הוא הבקיע שני שערים במשחק זה, ונבחר לשחקן המצטיין. ב-11 בספטמבר ערך את הופעת הבכורה שלו בפרמייר ליג, בהפסד 1-0 לארסנל במסגרת המחזור הרביעי בליגה לעונת 2021/2022. את עונת 2021/22 סיימו נוריץ' וצוליס במקום האחרון בפרמייר ליג, ונשרו אל הצ'מפיונשיפ. את עונת 2022/23 החל צוליס בנוריץ', ועד למחצית העונה ערך 13 הופעות במסגרת הצ'מפיונשיפ, בהן הבקיע שער אחד. בחצי השני של העונה הושאל עד לסיום העונה לטוונטה אנסחדה מליגת העל ההולנדית, וסייע לה לסיים במקום החמישי, כשהוא מבקיע שער אחד ב-10 הופעות. בעונת 2023/24 הושאל צוליס שוב, והפעם לפורטונה דיסלדורף מהבונדסליגה השנייה. צוליס רשם עונה מצוינת במדי דיסלדורף, כשהבקיע 22 שערי ליגה, וסיים כמלך השערים בצוותא עם האריס טבאקוביץ' ורוברט גלאצל. צוליס ודיסלדורף סיימו במקום השלישי בבונדסליגה השנייה, שהקנה להם אפשרות להשתתף במשחקי מבחן על הזכות לשחק בבונדסליגה, מול בוכום שסיימה במקום ה-16 בבונדסליגה הבכירה. צוליס ודיסלדורף ניצחו 3-0 במשחק הראשון בבוכום, אך הפסידו 3-0 בבית בגומלין, ובדו קרב הפנדלים, הבקיע אמנם צוליס את הפנדל שלו, אך דיסלדורף הפסידה ונשארה בבונדסליגה השנייה. בקיץ 2024 רכשה פורטונה דיסלדורף את צוליס מנוריץ' סיטי תמורת 3.5 מיליון אירו. רכישה זו למעשה הייתה מימוש של אופציית רכישה בתום ההשאלה מנוריץ'. עם זאת, תוך זמן קצר קיבלה דיסלדורף הצעה טובה יותר, ומכרה את צוליס תמורת 6 מיליון אירו לקלאב ברוז' מליגת העל הבלגית. צוליס חתם על חוזה לארבע שנים במועדון הבלגי. צוליס שיחק בכל הנבחרות הצעירות של יוון. ב-7 באוקטובר 2020 ערך צוליס את הופעת הבכורה שלו בנבחרת יוון, בהפסד 2-1 לנבחרת אוסטריה במשחק ידידות. ב-11 בנובמבר הוא הבקיע את שער הבכורה שלו בנבחרת, בניצחון 2-1 על נבחרת קפריסין במשחק ידידות. פאוק סלוניקי הגביע היווני (1): 2020/2021 תארים אישיים מלך השערים של הבונדסליגה השנייה: 2023/24 מדיה וקבצים בנושא חריסטוס צוליס בוויקישיתוף חריסטוס צוליס, באתר Transfermarkt חריסטוס צוליס, באתר Soccerway חריסטוס צוליס, באתר BDFutbol חריסטוס צוליס, באתר WorldFootball.net חריסטוס צוליס, באתר National Football Teams חריסטוס צוליס, באתר FootballDatabase.eu חריסטוס צוליס, באתר ESPN City land Greek winger Tzolis באתר הרשמי של נוריץ' סיטי, 12 באוגוסט 2021 (באנגלית) Norwich hit Bournemouth for six in cup באתר BBC, ‏ 24 באוגוסט 2021 (באנגלית) הפרסום בחשבון הטוויטר הרשמי של נוריץ' סיטי, 24 באוגוסט 2021 (באנגלית)
פרנסיסקו קונסייסאו

פרנסיסקו פרננדש דה קונסייסאו (בפורטוגזית: Francisco Fernandes da Conceição; נולד ב-14 בדצמבר 2002 בקוימברה שבפורטוגל) הוא כדורגלן פורטוגזי המשחק בעמדת הקשר ביובנטוס מהסרייה א'. קונסייסאו הצטרף אל מחלקת הנוער של ספורטינג ליסבון בגיל 8, ושיחק בה במשך שש שנים. לאחר מכן שיחק במשך עונה בפדרואנסה, אחת מקבוצות הבת של פורטו, ובשנת 2018 הצטרף אל מחלקת הנוער של פורטו. ב-27 באוגוסט 2020 חתם קונסייסאו על החוזה המקצועני הראשון שלו במועדון. תחילה שיחק קונסייסאו בפורטו ב', קבוצת המילואים של המועדון, ששיחקה בליגה הפורטוגלית השנייה. ב-13 בפברואר 2021 ערך קונסייסאו את הופעת הבכורה שלו בקבוצה הראשונה של המועדון, בתיקו 2-2 נגד בואבישטה במסגרת המחזור ה-19 בליגת העל הפורטוגלית לעונת 2020/2021. ב-17 בפברואר הוא ערך את הופעת הבכורה שלו בליגת האלופות, בניצחון 2-1 על יובנטוס במסגרת שלב שמינית הגמר לעונת 2020/2021. בעונתו הראשונה בקבוצה ערך קונסייסאו 14 הופעות ליגה, והוסיף שתי הופעות בליגת האלופות. ב-21 ביולי 2022 חתם לחמש שנים באייאקס. ב-3 בספטמבר ערך את הופעתו הבכורה נגד קמבור. קונסייסאו היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021, וערך חמש הופעות בטורניר, בהן הבקיע שני שערים. ב-26 במרץ 2024 ערך את הופעתו הבכורה בנבחרת הבוגרת במשחק ידידות נגד סלובניה. נכלל בסגל נבחרת פורטוגל לטורניר יורו 2024. ב-18 ביוני 2024 כבש קונסייסאו את שערו הבכורה במדי הנבחרת במסגרת שלב הבתים של יורו 2024 מול נבחרת צ'כיה שער שניצח בסופו של דבר לנבחרת פורטוגל את המשחק בתוצאה 2-1. פורטו אליפות פורטוגל: 2021/2022 הגביע הפורטוגלי: 2021/2022 מדיה וקבצים בנושא פרנסיסקו קונסייסאו בוויקישיתוף פרנסיסקו קונסייסאו, באתר Transfermarkt פרנסיסקו קונסייסאו, באתר Soccerway פרנסיסקו קונסייסאו, באתר BDFutbol פרנסיסקו קונסייסאו, באתר WorldFootball.net פרנסיסקו קונסייסאו, באתר National Football Teams פרנסיסקו קונסייסאו, באתר FootballDatabase.eu פרנסיסקו קונסייסאו, באתר ESPN Quem é Francisco Conceição (além de ser filho de Sérgio)? באתר Diário de Notícias, ‏ 14 בפברואר 2021 (בפורטוגזית) Francisco Conceição, o novo "'abre-latas" do FC Porto באתר Rádio Renascença, ‏ 15 בפברואר 2021 (בפורטוגזית) Francisco Conceição assina contrato profissional com o FC Porto באתר Record, ‏ 27 באוגוסט 2020 (בפורטוגזית) Filhos de Sérgio Conceição reforçam equipa B do FC Porto באתר Lusa, ‏ 27 באוגוסט 2020 (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)